Covid-19-statistieke: Positiwiteitskoers op 6%Argieffoto bloot ter illustrasie. (Foto: Unsplash) Suid-Afrika het teen Dinsdagaand altesaam 3 715 390 bevestigde Covid-19-gevalle gehad en 1 557 nuwe gevalle is aangemeld. Die jongste positiwiteitskoers is 6%. Nog ses sterftes is aangeteken, waarvan drie die afgelope 24 tot 48 uur bevestig is. Dit bring die algehele sterftesyfer op 99 976 te staan. ŉ Totaal van 25 936 nuwe toetse vir Covid-19 is gedoen, waaronder 14 378 (55,4%) in die private sektor en 11 558 (44,6%) in die openbare sektor. Die meeste nuwe gevalle is steeds in Gauteng (38%), gevolg deur die Wes-Kaap (23%), KwaZulu-Natal (22%), Oos-Kaap (7%), Noordwes (4%), Mpumalanga (3%), Vrystaat (2%) en die Noord-Kaap en Limpopo (1% elk). Nuwe gevalle per provinsie: Gauteng: 595 Wes-Kaap: 351 KwaZulu-Natal: 335 Oos-Kaap: 108 Noordwes: 61 Mpumalanga: 39 Vrystaat: 32 Limpopo: 21 Noord-Kaap: 15